stanford-oval/wikipedia huggingface dataset:
Kai Lappalainen

Kai Uolevi Lappalainen (10. marraskuuta 1924 Oulu – 19. toukokuuta 1978 Helsinki) oli suomalainen näyttelijä, teatteriohjaaja ja lavastaja. Lappalainen työskenteli aluksi teatteriohjaajana ja -näyttelijänä, myöhemmin elokuvalavastajana ja elokuvanäyttelijänä.
Rakennusmestariperheeseen Oulussa syntynyt Kai Lappalainen opiskeli Taideteollisessa oppilaitoksessa 1948–1951 sekä muun muassa Helsingin yliopiston piirustuslaitoksella. Hän oli Ylioppilasteatterissa lavastajana, näyttelijänä, ohjaajana ja johtokunnan jäsenenä vuosina 1946–1965. Lappalainen oli samaan aikaan lavastajana Helsingin Kansanteatteri-Työväenteatterissa 1951–1958 sekä vuodesta 1958 vapaana lavastajana ja ohjaajana vieraillen monissa teattereissa. Lavastajana Lappalainen oli muun muassa Kansallisteatterissa, Tampereen Teatterissa, Intimiteatterissa, Jyväskylän Huoneteatterissa ja Varkauden Teatterissa sekä Kansallisoopperassa. Hän oli lavastajana parissakymmenessä elokuvassa ja näyttelijänä noin kymmenessä elokuvassa.
Lappalainen ohjasi ja lavasti Ylioppilasteatterissa Mestari Patelin-näytelmän ja esitti siinä pääosaa. Lappalainen ohjasi ja esitti pääosaa myös tästä näytelmästä Suomen Televisiota varten vuonna 1963 tehdyssä kolmiosaisessa versiossa Mestari Patelin eli sukkela asianajaja. Muita merkittäviä Lappalaisen lavastustöitä olivat islantilaisen David Stéfanssonin Kultainen portti-televisionäytelmä (1961) ja Irving Berlinin musikaali Annie mestariampuja (1957).
Kai Lappalainen oli naimisissa 1953–1960 näyttelijä Marjatta Kallion kanssa. Lappalainen kuoli 53-vuotiaana toukokuussa 1978 Helsingissä.
Lappalaisen kuolinvuonna 1978 hänestä tehtiin pronssinen patsas. Lappalainen on haudattu Honkanummen hautausmaalle Vantaalle.
Näyttelijänä

Radio tulee hulluksi (1952) – (Ossi, radiolainen)
Me tulemme taas (1953) – (Eugen Karkela)
Hei, rillumarei! (1954) – (Kehula, taidearvostelija)
Villi Pohjola (1955) – (baari-isäntä)
Sankarialokas (1955) – (Antti Ojala / matruusi / legionalainen)
Rakkaus kahleissa (1955) – (etsivä Penttinen)
Onni etsii asuntoa (1955) – (Vinkkeli-Väiski)
Tyttö lähtee kasarmiin (1956) – (nuorukainen)
Jokin ihmisessä (1956) – (Osmin veli)
X-Paroni (1964) – (lääkäri)
Vihreä leski (1968) – (mies rouva Kairan kutsuilla)
Elokuvalavastajana

Kolmiapila (1953)
2 hauskaa vekkulia (1953)
Sankarialokas (1955)
Jokin ihmisessä (1956)
Rintamalotta (1956)
Tyttö lähtee kasarmiin (1956)
Vääpelin kauhu (1957)
Konvicted

| Konvicted Akon |
| --- | --- | --- |

Studioalbumin tiedot
 Äänitetty : 2006, White Room Studios
 Julkaistu: 14. marraskuuta 2006
 Formaatti: CD-levy
 Tuottaja(t): Akon, Eminem, Troo.L.S, Rune Rask, SuperVillain Beats
 Tyylilaji: R&B, hip hop
 Kesto: 52.36
 Levy-yhtiö: Konvict Muzik, UpFront, SRC, Universal Motown
Muut kannet
 Konvicted Deluxe Editionin kansi  Brazilian Editionin kansi
Akonin muut julkaisut
| Trouble 2004 | Konvicted 2006 | Freedom 2008 |
Konvicted on yhdysvaltalaisen R&B -artisti Akonin toinen studioalbumi, joka julkaistiin 14. marraskuuta 2006.
Albumilta on julkaistu kuusi singleä: Smack That (feat. Eminem), I Wanna Love You (feat. Snoop Dogg), Don't Matter, Mama Africa, Never Took the Time ja I Can't Wait (feat. T-Pain). Albumista on julkaistu myös Platinim Edition elokuussa 2007, josta taas julkaistiin single Sorry, Blame It on Me. Albumi myi ensimmäisellä viikollaan 284,000 kappaletta. Albumia on myyty maailmanlaajuisesti 3 miljoonaa kappaletta.
Kappaleet

Shake Down (Thiam, A./ Tuinfort, G.)  3:52
Blown Away (feat. Styles P) (Thiam, A./ Styles, D./ Tuinfort, G.) 3:29
Smack That (feat. Eminem) (Thiam, A./ Mathers, M./ Resto, L./ Strange, M.) 3:32
I Wanna Love You (feat. Snoop Dogg) (Thiam, A./ Broadus, C.) 4:07
The Rain (Thiam, A./ Crocker, S./ Reynolds, D./ Thomas, Theron/ Thomas, Timothy) 3:27
Never Took the Time (Thiam, A./ Bryce, K./ Skinner, S.) 3:57
Mama Africa (Thiam, A./ Abdulsamad, H./ Browne, D./ Dixon, B./ Dwyer, E./ Elton, P./ Gowdy, B./ Otto, T./ Richards, D.) 4:26
I Can't Wait (Thiam, A./ Najm, F.) 3:46
Gangsta Bop (Thiam, A./ Nielsen, T./ Rask, R.) 4:06
Tired of Runnin' (Thiam, A./ Banks, H./ C. Hampton/ Jackson, R.) 4:33
Once in a While (Thiam, A./ Boulai, B./ Prokop, S.) 3:57
Don't Matter (Thiam, A./ Lawson, A.) 4:52
Kappaleet > Brazilian Edition

"Sorry Blame It on Me" (Thiam, A.) 4:52
"Rush" (feat. Kardinal Offishall) (Thiam, A./ Harrow, J./ Rask, R.) 4:02
"Don't Matter (calypso remix)" (Thiam, A./ Lawson, A.) 5:30
"Lonely" 3:57
Kappaleet > UK Deluxe Edition

"Sorry Blame It on Me" (Thiam, A.) 4:52
"Rush" (feat. Kardinal Offishall) (Thiam, A./ Harrow, J./ Rask, R.) 4:02
"Don't Matter (calypso remix)" (Thiam, A./ Lawson, A.) 5:30
"Gringo" 3:57
"I Wanna Love You (clean)" (feat. Snoop Dogg) (Thiam, A./ Broadus, C.) 4:07
Kappaleet > US Deluxe edition

"Sorry, Blame It on Me" (Thiam, A.) 4:57
"Rush" (feat. Kardinal Offishall) (Thiam, A./ Harrow, J./ Rask, R.) 4:02
"Don't Matter (Calypso Remix)" (Thiam, A./ Lawson, A.) 5:30
Kappaleet > US iTunes Bonus Track

"I Wanna Love You (Remix)" (feat. Snoop Dogg & Tego Calderon)
Kappaleet > US Target edition

"Gringo"
Kappaleet > US Wal-Mart edition

"Fair to You" (Thiam, A.) 2:59
"Still Alone" (Thiam, A./ Lawson A.) 4:18
"Mama Africa (Live)"
"I Wanna Love You (Live)" (poplar massive)
Katherine Rawls

| Mitalit | Mitalit | Mitalit |  |
| --- | --- | --- | --- |
|  Rawls vuonna 1935 |  Rawls vuonna 1935 |  Rawls vuonna 1935 |  |
Maa:   Yhdysvallat
|  Olympialaiset  |  Olympialaiset  |  Olympialaiset  |  |
Naisten uimahypyt
|  Hopeaa | Los Angeles 1932 | 3 m ponnahduslauta |  |
|  Hopeaa | Berliini 1936 | 3 m ponnahduslauta |  |
Naisten uinti
|  Pronssia | Berliini 1936 | 4 × 100 m vapaauintiviesti |  |
Katherine Louise Rawls (14. kesäkuuta 1918 Nashville – 8. huhtikuuta 1982 White Sulphur Springs) oli yhdysvaltalainen uimahyppääjä ja uimari. Hän edusti seuratasolla Miami Beach Swimming Clubia.
Rawls tuli uintiperheestä. Hänen siskonsa Dorothy ja Evelyn menestyivät uinnissa kansallisella tasolla ja veli Sonny oli erinomainen uimahyppääjä.
Rawls kilpaili 14 vuoden iässä Los Angelesin olympialaisissa 1932, joissa hän sai ponnahduslaudalta hopeamitalin. Hän rikkoi samana vuonna sekauinnissa, jossa hän oli voittamaton kahdeksan vuoden ajan putkeen. Rawls sai ponnahduslaudalta olympiahopeaa toistamiseen vuoden 1936 kisoissa ja kilpaili lisäksi 100 metrin vapaauinnissa, jossa hän sijoittui seitsemäneksi, ja 4 × 100 metrin vapaauintiviestissä, josta Yhdysvallat sai pronssia. Rawls voitti kotimaassaan 33 AAU:n mestaruutta, mikä oli siihen aikaan kisojen ennätys. Hän menestyi toisiinsa verrattuna erilaisissa lajeissa, vapaa-, rinta- ja selkäuinnissa uimahyppyjen lisäksi. Rawls voitti ensimmäisenä naisena neljä mestaruutta yksissä maansa mestaruuskisoissa tehdessään sen vuonna 1937, ja toisti saman seuraavana vuonna.
Rawls lopetti uinnin vuoden 1938 maansa mestaruuskisojen jälkeen ja oli toisessa maailmansodassa ilmavoimien lentokonepilotti. Hän oli naimisissa lentäjä Theodore Rawlsin kanssa. Rawls toimi oman uransa jälkeen uimaopettajana White Sulphur Springsissä Länsi-Virginiassa, jossa hän kuoli syöpään vuonna 1982. Hänet nimitettiin uinnin kansainväliseen kunniagalleriaan vuonna 1965, ja Fort Lauderdalessa asunut Rawls on suuri syy sille, että galleria sijaitsee kyseisessä kaupungissa.
Kaakkolampi (Keuruu, Koivumäki)

| Kaakkolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°24′56″N, 24°26′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Pikku-Kuolemaiseen 
Järvinumero:  35.483.1.043
Mittaustietoja
Pinnankorkeus:  154,1 m  
Rantaviiva:  1,68 km  
Pinta-ala:  9,774 ha  
Saaria:  ei saaria 
 fiKaakkolampi 
Kaakkolampi  on Keski-Suomessa Keuruulla Koivumäen kylän lähellä sijaitseva lampi.
Maantietoa

Lammen pinta-ala on 9,8 hehtaaria, se on 600 metriä pitkä ja 300 metriä leveä. Lammella ei ole kartan mukaan saaria.  Sen rantaviivan pituus on 1,7 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 154,1 metriä mpy.
Kantharos (Pireus)

| Kantharos> Κάνθαρος |
| --- | --- |
 Antiikin Pireuksen kartta, Kantharos merkitty kirjaimella B.
Sijainti
 Kantharos
Koordinaatit:  37°56′33″N, 23°38′15″E
Valtio:  Kreikka
Paikkakunta:  Pireus, Attika
Historia
Tyyppi:  satama
Kulttuuri:  antiikki
Alue:  Attika
Kaupunki:  Ateena
Infobox OKNimi-testi OK: 
Kantharos (m.kreik. Κάνθαρος) oli antiikin Pireuksen kauppasataman nimitys. Se toimi samassa satamalahdessa, joka on nykyisinkin Pireuksen sataman lauttasatamana. Satamalahti sijaitsee Pireuksen niemen länsipuolella ja sai nimensä siitä, että sen muodon katsottiin muistuttavan kantharosta. Sataman länsirannalla sijaitsi Eetioneian niemi.
Uusi Pireuksen satama aloitti toimintansa Kantharoksessa 1800-luvulla. Satamaa vuonna 1892.
Kantharoksen rantaa nykyään.
Kantharos oli yksi antiikin Pireuksen ja Ateenan kolmesta satamasta Munikhian ja Zean ohella. Se oli näistä suurin, ja sitä käytettiin pääasiassa kauppasatamana, vaikkakin se oli myös Ateenan sotalaivaston käytössä. Satama otettiin käyttöön 400-luvun eaa. alkupuolella, ja se oli 400-luvulla eaa. koko Välimeren merkittävimpiä kauppasatamia.
Antiikin aikaisen Kantharoksen rakenteista ei ole jäljellä käytännössä mitään sataman 1800-luvulla alkaneen kehityksen vuoksi, mutta niistä tiedetään yksityiskohtia 1800-luvulla tehtyjen löytöjen perusteella. Satama-altaan itälaidalla oli kauppapaikka (emporion) sekä rivi stoia eli pylväshalleja. Sotalaivoja varten Kantharoksessa oli erään piirtokirjoituksen mukaan 94 laivasuojaa. Sataman lähellä sijaitsi myös Zeus Soterin ja Athene Soteiran temppeli.
Sataman alueelta on löydetty merkittävät pronssiveistokset, niin kutsutut Pireuksen Apollon, Pireuksen Athene sekä kaksi Pireuksen Artemista, jotka oli mahdollisesti kätketty Sullan joukkojen hyökkäyksen yhteydessä vuonna 86 eaa. Ne ovat nykyisin Pireuksen arkeologisessa museossa.
Aiheesta muualla

Kuvia tai muita tiedostoja aiheesta Kantharos nykyaikana Wikimedia Commonsissa
Katherine Richardson Christensen

| Katherine Richardson Christensen |
| --- | --- |
 2009
Henkilötiedot
Syntynyt: 11. toukokuuta 1954 (ikä 70)
Koulutus ja ura
Tutkinnot:  Harvardin yliopisto University of North Wales
Instituutti:  Kööpenhaminan yliopisto
Tutkimusalue:  Meritiede
Aiheesta muualla
curis.ku.dk/portal/en/persons/katherine-richardson(f9e940b1-29fc-487b-99c1-f8392020a08e).html
Katherine Richardson Christensen (s. 11. toukokuuta 1954) on tanskalais-yhdysvaltalainen meribiologi. Hän on professori Kööpenhaminan yliopistossa.
Suurin osa Richardsonin tutkimuksesta on kohdistunut meriplanktoniin (pääasiassa kasviplanktoniin). Hän on tutkinut myös suurempia eliöitä, kuten kaloja (sekä toukkia että aikuisia) ja jopa pyöriäisiä. Tutkimuksen tavoitteena on ymmärtää paremmin biologisten prosessien ja biologisen monimuotoisuuden roolia valtamerten pintakerroksen hiilen kierrossa ja sitä, kuinka tämä vaikuttaa ravintoverkkoihin ja globaaliin hiilen kiertoon.
Richardson väitteli tohtoriksi Pohjois-Walesin yliopistossa vuonna 1980. Hän on työskennellyt myös Aarhusin yliopistossa.
Katherine Pierpoint

Katherine Pierpoint (s. 1961 Northampton) on brittiläinen runoilija ja kielenkääntäjä.
Pierpoint opiskeli kieliä Exeterin yliopistossa. Hän työskenteli kustannusalalla ja televisiossa ennen omistautumistaan täysipäiväisen kirjailijan, toimittajan ja runouden kääntäjän työlle. Vuonna 1993 hänelle myönnettiin Hawthorndenin kansainvälinen luovan kirjoittamisen stipendi (Hawthornden International Creative Writing Fellowship). Pierpointin ensimmäisenä runokokoelmana ilmestyi vuonna 1995 Truffle Beds (Faber and Faber). Se toi kirjoittajalle Somerset Maughamin palkinnon ja T. S. Eliot -palkintoehdokkuuden. Vuonna 1996 Pierpoint sai The Sunday Times -lehden vuoden nuoren kirjailijan tunnustuksen.
Pierpoint on ollut Kentin yliopiston Royal Literary Fund Fellow, ja vuonna 2006 hän oli The King's School, Canterburyn residenssirunoilija. Vuonna 2008 ilmestyi Pierpointin ja Tom Bollin tekemä käännösteos Coral Brachon runoista. Pierpoint on osallistunut British Councilin sponsoroinnilla kirjallisuusfestivaaleihin Pohjois-Makedoniassa, Ruotsissa, Espanjassa ja Meksikossa. Hän on lukenut runoutta myös Puolassa, Sloveniassa ja Italiassa. Pierpointin runoja ilmestyi espanjan kielellä Pedro Serranon ja Carlos López Beltránin toimittamassa antologiassa La generación del cordero: antología de la poesía actual en las islas británicas (2000).
Kai Lehtinen (jääkiekkoilija)

| Kai Lehtinen> Henkilötiedot |
| --- | --- |
Syntynyt: 5. tammikuuta 1991 (ikä 33) Viiala, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  84 kg
Pelaajaura
Pääsarjaura:  2016–
Aik. seurat:  Sport (Mestis) SaPKo (Mestis) JYP (SML) JYP-Akatemia (Mestis) Espoo United (Mestis) Ritten (AlpsHL) Amiens (Ranska)
Kai Lehtinen (s. 5. tammikuuta 1991 Viiala) on suomalainen jääkiekkopuolustaja. Jatkoaika.com -sivusto on kuvaillut häntä yleishyväksi peruspuolustajaksi.
Ura > Maajoukkueura

Lehtinen on pelannut kolme nuorten maaottelua.
Kai Kyösti Kaukovalta

Kai-Kyösti Olavi Kaukovalta (ent. Perttunen, 25. lokakuuta 1950 Tampere – 15. tammikuuta 2021 Hämeenlinna) oli suomalainen kirjailija. Hän käytti myös nimimerkkiä Axel Gabrielsson.
Kaukovallan vanhemmat olivat filosofian kandidaatti Lauri Olavi Perttunen ja valtiotieteen maisteri, kirjastonjohtaja Soile Ritva Sofia Kaukovalta. Hän pääsi ylioppilaaksi Tampereen yhteiskoulusta 1970.
Tampereen Amurissa lapsuutensa viettänyt Kaukovalta lähti 20-vuotiaana opiskelemaan Turkuun. Asuttuaan 13 vuotta Turussa hän palasi kuudeksi vuodeksi Tampereelle ja muutti sitten Hämeenlinnaan. Kaukovalta työskenteli muun muassa teatteriohjaajana, dramaturgina ja näyttämötaiteen sekä luovan kirjoittamisen opettajana. Hän teki myös suomennostöitä ja kirjoitti kirjallisuusarvosteluja sekä kirjallisuushistoriallisia esseitä.
Vuonna 1996 maaherra Kaarina Suonio palkkasi Kaukovallan määräaikaiseksi virkamieheksi tallentamaan ja arkistoimaan Aleksanteri Ahola-Valon kirjallista ja taiteellista perintöä. Kaukovalta haastatteli Ahola-Valoa useita tunteja ja kirjoitti Ahola-Valon päiväkirjojen pohjalta kaksi näytelmää.
Teoksia

Hy-te-toteled : kokeellinen underground-elokuva. Teatteriryhmä Maanantain lapset 1968, lopullinen versio Kaukovallan itse säveltämän musiikin kera, Galleria Titanik, Turku, 1998
Huuto ihmisestä : näytelmä suurille nukeille. Tampereen Pop-teatteri, 1971
Attentaatti : runoja. Gummerus, 1972
Vapaan maailman laitamella : näytelmä. Salon nuorten teatteri, 1973
Åbo, vår stad? Turku meidänkö? : kabaree, kirj. J. E. Wiik ja Kai Kyösti Kaukovalta. Åbo Svenska Teater, 1974
Maa tahrattu on : näytelmä, kirj. Ilpo Tuomarila ja Kai Kyösti Kaukovalta.   Turun kaupunginteatteri, 1974
Meidän poikamme maalla, merellä ja muualla : kertomus Suomen nuorille : näytelmä. Ii-teatteri, Imatra, 1975
Kultaristi : näytelmä. Lappeenrannan kaupunginteatteri, 1976
Ties mikä posu : lastennäytelmä.   Lappeenrannan kaupunginteatteri, 1976
Kuvia Laatokan Karjalasta : näytelmä, 1979
Mikä tautinen poljento : musiikkinäytelmä. Salon nuorten teatteri, 1979
Savilinnan lätärit : näytelmä.     Tampereen Työväen Teatteri, 1980
Nokka jauhos ja kintut saves : näytelmä. Raision kesäteatteri, 1981
Helgan ja Kössin tarina rakkaudesta : radiokuunnelma, 1984
Unelmien riekaleet : runoja. Fanzine, Tampere, 1984
Keisarikotka : radiokuunnelma. Radio 957, 1985
Roska ja Savilinnan sakki : radiokuunnelma. Radio 957, 1985
K.K. Kaukovallan äänirunot 1-6 : lyyrinen radiosarja. Radio 957, 1986
Laukauksia Tampereella 1906 : radiokuunnelma. Radio 957, 1986
Vanhan enon paluu : radiokuunnelma,   1986
Reunalla taivaan ja maan : radiokuunnelma, kirj. Kai-Kyösti Kaukovalta ja Eila Kaukovalta, 1987
Tohtori Alvin Backman ja haulitornin kauhistava salaisuus, tv-sarja, 1988 (nimimerkillä Axel Gabrielsson)
Tulva : näytelmä.
Kulkijan laulut : näytelmä Larin Kyöstistä. Hämeenlinnan kaupunginteatteri, 1992
Heinätorin ikävä : näytelmällinen yksinpuhelu. Hämeenlinnan kulttuurikeskus, 1996
Savilinnan lätärit : romaani. Sanasato, Tampere, 1997
Valon lapsia : näytelmä Aleksanteri Ahola-Valon Koulupojan päiväkirjan osien 1 ja 2 pohjalta. Hämeenlinnan Miniteatteri, 2000
Nuohoojapoika : näytelmä Aleksanteri Ahola-Valon vuosien 1911 ja 1912 päiväkirjojen pohjalta. Hämeenlinnan Miniteatteri, 2003
...aina joku kirjoittaa : kirjailijoita Hämeestä, toimitus Kai Kyösti Kaukovalta ym. Vana-66, Tampere, 2007
Lastenteatterin monet kielet : Hämeenlinnan Miniteatterin 50-vuotisjuhlajulkaisu, toimittaja Kai Kyösti Kaukovalta. Hämeenlinnan Miniteatteri -yhdistys, Hämeenlinna, 2007
Uutisia sekametsästä : havaintoja tästä ajasta ja pohjoishämäläisestä lapsuudesta : runokokoelma.    Sanasato, Tampere, 2007
Puoliunta Pinellan puistossa. Valitut runot. Savukeidas, 2013.
Palkinnot

Tampereen kaupungin kirjallisuuspalkinto 1973
Kansainvälinen jääkiekkoturnaus 1968

Kansainvälinen jääkiekkoturnaus 1968 oli uusinta edellisen vuoden turnauksesta suuren sosialistisen vallankumouksen 50-vuotispäivän kunniaksi. Se pelattiin Moskovassa 1.–4.12.1968. Neuvostoliiton A- ja B-maajoukkueiden lisäksi mukana olivat Suomen ja Kanadan maajoukkueet. Vasta seuraavana vuonna Neuvostoliiton päivälehti Izvestija (‘uutiset’) otti tämän urheilutapahtuman sponsoroinnin.
Tulokset

| Joukkue | O | V | T | H | Maalit | Pts | URS | URS-B | FIN | CAN |
| --- | --- | --- | --- | --- | --- | --- | --- | --- | --- | --- |
|  Neuvostoliitto | 3 | 3 | 0 | 0 | 16–4 | 6 |  | 5–2 | 5–2 | 6–0 |
|  Neuvostoliitto-B | 3 | 1 | 1 | 1 | 8–10 | 3 |  |  | 2–2 | 4–3 |
|  Suomi | 3 | 0 | 2 | 1 | 6–9 | 2 |  |  |  | 2–2 |
|  Kanada | 3 | 0 | 1 | 2 | 5–12 | 0 |  |  |  |  |
Tarkemmat tiedot otteluista saksankielisen wikipedian artikkelissa.
Aiheesta muualla

Internationales Eishockeyturnier 1968 Hockeyarchives.info
МОСКОВСКИЙ МЕЖДУНАРОДНЫЙ ТУРНИР - 1968 Hockeyarchives.ru
Kapitalistisen tien kulkija

Kapitalistisen tien kulkija oli Kiinassa vuosien 1966–1969 kulttuurivallankumouksen aikana käytetty haukkumanimitys kommunistisen puolueen jäsenistä, joiden katsottiin ajautuneen porvarillisuuteen ja vastavallankumouksellisuuteen.
Taustalla oli Mao Zedongin 1960-luvun aikana kasvanut huoli sosialistisen järjestelmän ajautumisesta takaisin kapitalistiseen luokkayhteiskuntaan puolueen omien johtajien ja kaaderien porvarillistumisen seurauksena. Käsite ”kapitalistisen tien kulkijat” lisättiin Maon tahdosta tammikuussa 1965 niin sanottuihin 23 kohdan ohjeisiin, jotka koskivat silloin käynnissä ollutta suhteellisen maltillista sosialismin opetuskampanjaa. Mao oli pettynyt kyseiseen kampanjaan ja käynnisti seuraavana vuonna paljon rajumman kulttuurivallankumouksen. Kulttuurivallankumouksen aikana ”kapitalistisen tien kulkijat” olivat väkivaltaisten hyökkäysten pääkohteena. Vuonna 1968 Liu Shaoqin julistettiin olevan ”kapitalistisen tien kulkija numero yksi” ja Deng Xiaopingin ”kapitalistisen tien kulkija numero kaksi”.
Kaakkolampi (Kivijärvi, Lokakylä)

| Kaakkolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°07′59″N, 25°19′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Kaakkopuro Pitkäpuroon 
Järvinumero:  14.436.1.005
Mittaustietoja
Pinnankorkeus:  164,5 m  
Pituus:  230 m  
Leveys:  180 m  
Rantaviiva:  0,737 km  
Pinta-ala:  1,891 ha  
Tilavuus:  0.000071 km³ 
Keskisyvyys:  3,74 m  
Suurin syvyys:  7,2 m  
Saaria:  ei saaria 
 fiKaakkolampi 
Kaakkolampi  on Keski-Suomessa Kivijärvellä  Lokakylän lähellä sijaitseva lampi.
Maantietoa

Lampi on 230 metriä pitkä, 180 metriä leveä, ja sen pinta-ala on 1,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 70 800 kuutiometriä. Sen keskisyvyys on 3,7 metriä ja suurin syvyys on 7,2 metriä. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Pitkäpuron valuma-alueeseen (14.436) se kuuluu. Lammen vedenpinnan korkeus on 164,5 metriä mpy.
Karkuri

Karkuri voi viitata seuraaviin asioihin:
Karkuri, (Dezertir), Vsevolod Pudovkin ohjaama elokuva vuodelta 1933
Karkuri, (You Live Only Once), Fritz Langin ohjaama elokuva vuodelta 1937
Karkuri, (Runaway), Michael Crichtonin ohjaama elokuva vuodelta 1984
Karkuri, hahmo Amalgam Comicsin sarjakuvissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karkuri”, voi hakea sivunnimihaulla, laajalla sivunnimihaulla tai tekstihaulla.
Karkunkylä

Karkunkylä on kylä Sastamalan kaupungissa Pirkanmaalla. Se sijaitsee Rautaveden äärellä Salonsaaren eteläosassa.
Karkunkylä on todennäköisesti perustettu jo rautakauden lopulla. Kylän länsipuolella on rautakautinen kalmisto. Vanhin säilynyt maininta Karkunkylästä on vuodelta 1440. Karkunkylä oli Karkun pitäjän keskusta 1900-luvulle saakka. Perimätiedon mukaan kylässä oli kirkko ennen sen siirtämistä veden yli paikalle jossa on nykyinen Sastamalan kirkko.
Koripallon I-divisioona-kausi 2013–2014

Kausi 2013–2014 oli koripallon I-divisioonan 39. kausi. Kauden päätteeksi Helsinki Seagulls nousi Korisliigaan. A-divisioonasta Keravan Kori-80 putosi B-divisioonaan, BC Jyväskylä nousi A-divisioonaan ja Vaasan Salama putosi B-divisioonasta.
Ennen kauden alkua Äänekosken Huima sekä Säynätsalon Riento luopuivat paikoistaan IA-divisioonassa, joten sarjaa supistettiin kahdeksan joukkueen sarjaksi. Samalla JKS nostettiin ylempään divisioonaan.
Tulokset > IA-divisioona > Runkosarja

| --- | --- |
: Pudotuspeleihin
: IB-divisioonaan
| # | Joukkue | O | V | T | P | P/O | P/O- |
| --- | --- | --- | --- | --- | --- | --- | --- |
| 1 | Helsinki Seagulls | 28 | 25 | 3 | 89,5 | 71,5 | 50 |
| 2 | Porvoon Tarmo | 28 | 20 | 8 | 77,8 | 73,1 | 40 |
| 3 | BC Nokia | 28 | 20 | 8 | 91,9 | 80,0 | 40 |
| 4 | Tampereen Pyrintö II | 28 | 12 | 16 | 80,2 | 81,3 | 24 |
| 5 | Forssan Koripojat | 28 | 11 | 17 | 80,9 | 84,9 | 22 |
| 6 | Oulun NMKY | 28 | 10 | 18 | 80,6 | 85,9 | 20 |
| 7 | JKS | 28 | 8 | 20 | 76,6 | 86,1 | 16 |
| 8 | Keravan Kori-80 | 28 | 6 | 22 | 74,8 | 89,6 | 12 |
Tulokset > IA-divisioona > Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Finaali | Finaali | Finaali |
 
|   | 1 |  Helsinki Seagulls | 3 |   |  |  |  |  |
|   | 4 |  Tampereen Pyrintö II | 1 |   |   |  |  |  |
|   |   |   |   |   |   | 1 |  Helsinki Seagulls | 3 |
|   |   |   |   |   |   | 3 |  BC Nokia | 1 |
|   | 2 |  Porvoon Tarmo | 1 |   |   |  |  |  |
|   | 3 |  BC Nokia | 3 |   |  |  |  |  |
Tulokset > IB-divisioona > Runkosarja

| --- | --- |
: Pudotuspeleihin
: II-divisioonaan
| # | Joukkue | O | V | T | P | P/O | P/O- |
| --- | --- | --- | --- | --- | --- | --- | --- |
| 1 | BC Jyväskylä | 21 | 20 | 1 | 86,3 | 62,4 | 40 |
| 2 | KaU Koris | 21 | 17 | 4 | 83,2 | 68,6 | 34 |
| 3 | Ura Basket | 21 | 12 | 9 | 75,0 | 74,3 | 44 |
| 4 | HBA-Märsky | 21 | 10 | 11 | 74,8 | 76,2 | 20 |
| 5 | Espoo Basket Team | 21 | 8 | 13 | 64,5 | 73,2 | 16 |
| 6 | Pussihukat | 21 | 7 | 14 | 76,4 | 83,9 | 14 |
| 7 | PeU-Basket | 21 | 7 | 14 | 70,0 | 76,3 | 14 |
| 8 | Vaasan Salama | 21 | 3 | 18 | 66,3 | 81,5 | 6 |